ສະຫະລັດ ສະ​ເໜີມອບ ລາງວັນ​ ນຶ່ງ​ລ້ານ​ດອລລ່າ ​ເພື່ອ​ທັບ​ມ້າງ ​ແກ໊ງຄ້າສັດ​ປ່າ​ຂ້າມ​ຊາດ​ ໃນລາວ 
ເອກ​ອັກຄະ​ລັດຖະທູດ​ສະຫະລັດ ປະ​ຈໍາ ສປປ ລາວ ໄດ້​ເນ້ນ​ຢໍ້າ ​ເງິນ​ລາງວັນ​ດັ່ງກ່າວ ​ໃນກອງ​ປະຊຸມ​ ໃຫ້​ສໍາພາດ​​ຂ່າວ ຮ່ວມ​ກັນກັບບັນດາ​ນັກ​ການ​ທູດ​ຕ່າງປະ​ເທດ ​ເມື່ອ​ວັນ​ພະຫັດ​ແລ້ວ​ນີ້.
ໜັງສືພິມ Vientiane Times ຂອງ ສປປ ລາວ ລາຍງານວ່າ ເອກອັກຄະລັດຖະທູດສະຫະລັດປະຈໍາ ສປປ ລາວ ທ່ານ Daniel Clune ໄດ້ເນ້ນຢໍ້າເງິນລາງວັນດັ່ງກ່າວ ໃນກອງປະ ຊຸມໃຫ້ສໍາພາດຂ່າວ ຮ່ວມກັນຂອງບັນດານັກການທູດຕ່າງ ປະເທດ ເມື່ອວັນພະຫັດແລ້ວນີ້ ຢູ່ນະຄອນຫລວງວຽງຈັນ ໃນພິທີທີ່ຈັດຂຶ້ນ ເພື່ອເປັນຂີດໝາຍ ວັນສັດປ່າສາກົນ ເທື່ອ ທຳອິດໃນປະເທດລາວ ຫົວໜ້າແກ໊ງຄ້າສັດປ່າດັ່ງກ່າວ ທີ່ຊື່ທ້າວ ວິໄຊ ແກ້ວສະຫວ່າງ ເປັນຜູ້ອໍານວຍການ ບໍລິສັດການຄ້າ ຂາເຂົ້າ-ຂາອອກ ຈໍາກັດ ແລະເວລານີ້ ຜູ້ກ່ຽວຍັງລີ້ຊ່ອນໂຕຢູ່ໃນປະ ເທດລາວ ອິງຕາມຄໍາຢືນຢັນຂອງທ່ານ Clune ເອກອັກຄະລັດຖະທູດສະຫະລັດ ທີ່ ກ່າວວ່າ: ເອກອັກຄະລັດຖະທູດເຢຍລະມັນ ປະຈໍາ ສປປ ລາວ ທ່ານ Robert von Rimscha ທີ່ໄປຮ່ວມຖະແຫລງຂ່າວ ບໍ່ໄດ້ຢືນຢັນວ່າທ້າວວິໄຊ ຍັງຢູ່ໃນປະເທດລາວ ແຕ່ໄດ້ຊີ້ໄປ ໃສ່ລາຍງານຂ່າວໂທລະພາບທາງ ອອນລາຍ ທີ່ອອກເມື່ອວັນອາທິດກ່ອນ ຂອງອົງການ ຂ່າວ Der Spiegel ຂອງເຢຍລະມັນ ຊຶ່ງສະແດງໃຫ້ເຫັນນັກຂ່າວສືບສວນຂອງຕົນ ທ້າວ Karl Ammann ສໍາພາດທ້າວວິໄຊ ຂະນະທີ່ຜູ້ກ່ຽວກໍາລັງຕົ້ມກະດູກສິງແລະເສືອ ຢູ່ບ່ອນທີ່ເຂົາລີ້ຊ່ອນໂຕຢູ່ ໃນເຂດເມືອງປາກເຊ ທ່ານ Clune ເອກອັກຄະລັດຖະທູດສະຫະລັດ ກ່າວວ່າ ຕານ່າງຂອງທ້າວວິໄຊ ເປັນ ແກ໊ງອາຊະຍາກໍາຂ້າມຊາດ ທີ່ອໍານວຍຄວາມສະດວກໃຫ້ແກ່ການຄ້າສັດປ່າ ແລະການ ຂ້າສັດປ່າທີ່ໃກ້ຈະສູນພັນ ເຊັ່ນຊ້າງ ໂຕແຮດ ແລະອື່ນໆ ແລ້ວກໍເອົາເງິນກໍາໄລທີ່ໄດ້ມາ ນັ້ນ ໄປເປັນທຶນດໍາເນີນກິດຈະກໍາຜິດກົດໝາຍອື່ນໆ ທ່ານກ່າວຕື່ມວ່າ ພວກສາຂາໃນ ຕ່າງປະເທດຂອງຕານ່າງໄຊສະຫວ່າງ ຂອງທ້າວວິໄຊ ລັກລອບເອົາສັດປ່າ ຈາກອາຟຣິ ກາແລະເອເຊຍ ເຂົ້າໄປໃນປະເທດລາວ ແລ້ວສົ່ງຜະລິດຕະພັນຈາກສັດປ່າເຫລົ່ານັ້ນ ໄປຍັງຫວຽດນາມ ກັບກໍາປູເຈຍ ແລະປະເທດອື່ນໆ ໂຮມທັງສະຫະລັດ ທີ່ເປັນຕະຫລາດ ຂາຍຍ່ອຍໃຫຍ່ອັນດັບສອງຂອງໂລກ ຕໍ່ຈາກປະເທດຈີນ ສໍາລັບການຄ້າງາຊ້າງ ທ່ານ Clune ກ່າວສະຫລູບວ່າ